CELEX: 62021CN0675
Language: sl
Date: 2021-11-10 00:00:00
Title: Zadeva C-675/21: Predlog za sprejetje predhodne odločbe, ki ga je vložilo Supremo Tribunal de Justiça (Portugalska) 10. novembra 2021 — Strong Charon, Soluções de Segurança, S.A./2045-Empresa de Segurança, S.A., FL

4.4.2022   
            
            
               SL
            
            
               Uradni list Evropske unije
            
            
               C 148/9
            
         
      Predlog za sprejetje predhodne odločbe, ki ga je vložilo Supremo Tribunal de Justiça (Portugalska) 10. novembra 2021 — Strong Charon, Soluções de Segurança, S.A./2045-Empresa de Segurança, S.A., FL
      (Zadeva C-675/21)
      (2022/C 148/13)
      Jezik postopka: portugalščina
      
         Predložitveno sodišče
      
      Supremo Tribunal de Justiça
      
         Stranke v postopku v glavni stvari
      
      
         Revidentka: Strong Charon, Soluções de Segurança, S.A.
      
         Nasprotni stranki: 2045-Empresa de Segurança, S.A., FL
      
         Vprašanja za predhodno odločanje
      
      
                  1.
               
               
                  Ali je še vedno mogoče trditi, da je neobstoj pogodbene povezave med zaporednimi ponudniki storitev indic, da ni prišlo do prenosa v smislu Direktive 2001/23/ES (1), čeprav tako kot drugi indici sam po sebi ni odločilen in ga ni mogoče obravnavati ločeno (sodba z dne 11. marca 1997, Ayse Süzen, C-13/95, točka 11) (2)?
               
            
                  2.
               
               
                  Ali je v dejavnosti, kot je zasebno varovanje industrijskih objektov, kjer je novi ponudnik prevzel le enega od štirih delavcev, ki so bili del gospodarske enote (in torej ni prevzel večine), ni dejanskih elementov, na podlagi katerih bi bilo mogoče sklepati, da je imel zadevni delavec posebne spretnosti in znanja, tako da bi bilo mogoče trditi, da je bil na ponudnika prenesen bistven del osebja v smislu spretnosti, in niso bila prenesena neopredmetena sredstva, mogoče sklepati, da ni prenosa gospodarske enote, tudi če stranka še naprej daje določen del opreme (alarme, interna televizija, računalnik) na voljo novemu ponudniku storitev, glede na to, prvič, da je finančna vrednost naložbe, ki jo ta oprema pomeni v celotnem poslovanju, precej znižana in, drugič, od stranke ne bi bilo ekonomsko upravičeno (sodba z dne 27. februarja 2020, Grafe in Pohle, C-298/18, točka 32) (3) zahtevati njeno zamenjavo?
               
            
                  3.
               
               
                  Ali je treba, če „mora to vprašanje in concreto presoditi nacionalno sodišče ob upoštevanju meril, ki jih je določilo Sodišče ([…] sodb[a] z dne 7. avgusta 2018, Colino Siguënza, C-472/16, EU:C:2018:646 , točka 45 (4)[, in sodba Grafe in Pohle, točka 27]), in ciljev Direktive 2001/23, kot so med drugim navedeni v njeni uvodni izjavi 3“, upoštevati, da „[n]amen Direktive 2001/23 ni le varstvo interesov delavcev ob prenosu podjetja, ampak tudi zagotovitev pravičnega ravnotežja med interesi teh delavcev na eni strani in interesi pridobitelja na drugi“ (točka 26 sodbe ISS Facility Services NV z dne 26. marca 2020, zadeva C-344/18 (5), ki povzema trditev iz sodbe Alemo-Herron z dne 18. julija 2013, C-426/11, točka 25) (6)?
               
            
         (1)  Direktiva Sveta 2001/23/ES z dne 12. marca 2001 o približevanju zakonodaje držav članic v zvezi z ohranjanjem pravic delavcev v primeru prenosa podjetij, obratov ali delov podjetij ali obratov (UL 2001, L 82, str. 16).
      
         (2)  EU:C:1997:141.
      
         (3)  EU:C:2020:121.
      
         (4)  EU:C:2018:646
      
         (5)  EU:C:2020:239.
      
         (6)  EU:C:2013:521.